Greiðsluþátttökukerfi vegna læknisþjónustu , þjálfunar o.fl . Markmiðið með greiðsluþátttökukerfi er að lækka útgjöld þeirra einstaklinga sem þurfa mikið á heilbrigðisþjónustu að halda og hafa greitt háar fjárhæðir fyrir þá þjónustu . Hámarksgreiðslan er kr. 26.753 . Hún verður þó lægri hjá öldruðum , öryrkjum og börnum eða kr. 17.835 . Þegar reiknað er út hvað einstaklingur á að greiða fyrir heilbrigðisþjónustu hverju sinni er skoðað hversu mikið hann hefur safnað upp í hámarksgreiðslu og hver greiðsla hans ætti að vera samkvæmt gjaldskrá . Ef kostnaður einstaklings samkvæmt gjaldskrá fyrir þjónustuna nemur samanlagt hærri fjárhæð en mánaðarlegu hámarki greiða Sjúkratryggingar Íslands mismuninn . Við ákvörðun á greiðsluþátttöku einstaklings er tekið tillit til stöðu í byrjun mánaðar og það sem greitt er fyrir heilbrigðisþjónustu í þeim mánuði . Ef þessar samanlögðu greiðslur eru lægri en 26.753 kr. ( 17.835 kr. fyrir lífeyrisþega og börn ) tekur einstaklingurinn þátt í kostnaðinum þar til þeirri fjárhæð er náð . Þetta þýðir að einstaklingar , aðrir en lífeyrisþegar og börn , greiða aldrei hærra gjald en 26.753 kr. í mánuði . Þegar þeirri hámarksgreiðslu er náð greiða þeir allt að 4.459 kr. á mánuði að jafnaði . Lífeyrisþegar greiða aldrei hærra gjald en 17.835 kr. í mánuði . Þegar þeirri hámarksgreiðslu er náð greiða þeir allt að 2.973 kr. á mánuði að jafnaði . Greiðsluþátttaka einstaklinga er reiknuð í gagnagrunni sem Sjúkratryggingar Íslands starfrækja . Upplýsingar um greiðsluþátttöku er aðgengilegar fyrir almenning í Réttindagátt SÍ á heimasíðu Sjúkratrygginga Íslands , www.sjukra.is .